
1 Om regelverket

1.1 Bakgrunn

Vedtektene tar for seg alle sider av studentdemokratiet ved Det Medisinske Fakultet ved NTNU. Dokumentet erstatter i sin helhet ”Mandat for MSU”, ”Forretningsorden for Allmøtet ved DMF”, ”Valgreglement for Allmøtet ved DMF”, ” Kriterier for tildeling av økonomisk støtte til studentsosiale aktiviteter ved Det medisinske fakultet” og eventuelle andre dokument datert før dette.

Sammenslåingen av alt reglement i et dokument, vil gjøre det lettere å sette seg inn i det dynamiske og levende studentdemokratiet på Det Medisinske Fakultet.
5. februar 2007  ble det gjennomført en navneendring av studentdemokratiet, der det offisielle navnet fra da er Studentrådet DMF. Medisinsk Studentråd endret navn til Studentrådet DMF, Medisinsk Studentutvalg endret navn til Studentrådssekretariatet og MSU-leder endret navn til Sekretariatsleder.

1.2 Omfang

Vedtektene omfatter Allmøtet, Studentrådet DMF, Studentrådssekretariat og tillitsvalgte ved Det Medisinske Fakultet.

2 Mandater

2.1 Allmøtet

Allmøtet er et felles møte for alle registrerte studenter ved Det Medisinske Fakultet. Allmøtet er det øverste bestemmende organ for studentdemokratiet på fakultetet. Allmøtet møtes første mandag i måneden og tar for seg store saker som angår studentene.
Allmøtet er arenaen for alle studentene til å påvirke studentdemokratiet på fakultetet. Saker kan bli presentert, diskutert eller votert. Allmøtet fungerer også som informasjonskanal. 
2.2 Studentrådet DMF
Studentrådet DMF er et rådsorgan der alle studenter med tillitsverv ved fakultetet møter. Disse setter dagsorden for møtet og tar for seg viktige saker med innspill som FTRene og Sekretariatet kan jobbe videre med.

Studentrådet uttaler seg på vegne av studentene ved fakultetet til FTRene og Sekretariatet.
Studentrådet er et uformelt forum, men med referat.
Organet vil ikke fatte formelle vedtak, men vil forsøke å komme til en felles forståelse av en ønsket utvikling for studentene i den enkelte sak. Slik vil man behold størst mulig grad av demokrati nærmest studentene, og samtidig operere slagkraftig på fakultetsnivå.
2.3 Studentrådssekretariatet
Studentrådssekretariatet (heretter forkortet SRS) er opprettet i henhold til Lov om Universiteter og Vitenskapelige Høgskoler av 01. april 2005 nr. 15, og har som hovedoppgave å ivareta og fremme de interesser som studentene har i forhold til institusjonen.

SRS er i henhold til lov ikke underlagt de styrende organer ved institusjonen.

SRS skal i henhold til Lov om Universiteter og Vitenskapelige Høgskoler kap 4, §4-1 høres i alle saker som angår studentene på det aktuelle nivå og i henhold til §4-4 ha minst 20 prosent av medlemmene i alle kollegiale organ som tildeles beslutningsmyndighet. 

SRS skal også ha mulighet til å ha minst 20 prosent av medlemmene i alle kollegiale råd på DMF som høres i studentsaker. 
SRS er valgt av allmøtet og er studentenes øverste administrative og utøvende organ. 
SRS disponerer de økonomiske midler som stilles til studentdemokratiets disposisjon. SRS tildeler velferdsmidler etter ”Kriterier for tildeling av økonomisk støtte til studentsosiale aktiviteter ved Det medisinske fakultet”, jf. kap 6.

SRS utøver tildeling av bokskap og regulering av lesesaler.
SRS setter årlig av midler til fadderuka. MF Placebo har ansvaret for økonomi og gjennomføring.
Saker som anses som viktige legges fram for allmøtet. Andre saker behandles av SRS med tanke på å ivareta studentenes interesse på best mulig måte.

2.4 FTR1

FTR1 skal ivareta studentenes interesser og er offisiell representant for studentene ved fakultetet opp imot fakultetets ledelse.

FTR1 er fakultetets øverste tillitsvalgte.

FTR1 er valgt av Allmøtet og representer studentene ved fakultetet mellom Allmøtene.

FTR1 plikter å høre studentenes meninger gjennom Allmøtet og Studentrådet DMF og legger dette som basis for sine uttalelser.
FTR1 er studentenes ansikt utad og skal være synlig på Campus.
FTR1 har ansvar for å kalle inn til, gjennomføre og få inn referat fra Allmøter.

Har kontakt med Studiedirektør, NTNU og Studentrepresentantene i Styret, NTNU.

Har ansvar for opplæring, kurs og seminar for alle tillitsvalgte ved fakultetet.

Deltar på:

· Allmøtet (møteleder)

· Fakultetsråd (medlem)

· Instituttledermøte (medlem)

· Masterprogramråd (medlem)

· Studentrådet DMF (medlem)

· Studentrådssekretariat (fast observatør)

2.5 FTR2

FTR2 skal ivareta studentenes interesser og er offisiell representant for studentene ved fakultetet opp imot fakultetets ledelse.

Er fakultetets nest øverste tillitsvalgte og vara for FTR1 og SRS-leder.
FTR2 er valgt av Allmøtet og representer studentene ved fakultetet mellom Allmøtene.
FTR2 har ansvar for å kalle inn til og lede Studentrådet DMF.

Har kontakt med Studenttinget, Velferdstinget og tillitsvalgte ved fakultetet.

Deltar på: 

· Studentrådet DMF (møteleder)

· Allmøtet (vara møteleder)

· Fakultetsråd (medlem)

· Studentrådssekretariat (fast observatør)
· Studentingsmøter (observatør)

· Velferdstingsmøter (observatør)
2.6 Sekretariatsleder
Sekretariatsleder (SRS-leder) er fakultetets tredje øverste tillitsvalgte.

SRS-leder representerer SRSs meninger, og har en friere rolle enn FTRene i meninger til Allmøtet og fakultetet.

SRS-leder har ansvar for å lede SRS-møter. 
Er vara for FTR2. 
Har ansvaret for den daglige driften av SRS. 

Har kontakt med andre Studentråd, NTNU.

Har kontakt med MSU ved andre universiteter i Norge, og Fagråd Medisin i NSU, Norsk Student Union.

Har ansvar for gjennomføring av Årets Foreleser sammen med FTR1.

Har ansvar for Studentforeningssalen.

Har ansvar for å rapportere endringer i SRS til Brønnøysundregisteret.

Deltar på: 

· Studentrådssekretariat (møteleder)

· Studentrådet DMF (vara møteleder)

· Instituttråd (medlem)

2.7 Kulltillitsvalgte

Kulltillitsvalgte blir valgt på høsten i sitt eget kull/kullhalvdel, samt en personlig vara. Dette gjelder for både medisinstudiene og masterlinjene.
Er bindeledd mellom sine medstudenter og terminleder, forelesere og SRS/FTRer.
Jobber opp mot Studentrådet DMF og FTRene, som har muligheten til å ta saker videre hvis det er ønske om det.

Passer på at kullet får den undervisingen man har krav på og at undervisingen går uten komplikasjoner.
Organiserer klinikklister. Passer på at gruppeinndeling og aktivitetslister blir organisert.
Organiserer at noen skriver terminevaluering uavhengig av semesterkoordinator sin rapport. Har ansvar for at denne leveres til SRS, som tar den videre til prodekan studier.
Er aktivt bidragende til at klassens miljø er samlet og inviterende.

Kan ta opp problemer av sosial art.

Deltar på:

· Allmøte (1 gang i måneden)

· Studentrådet DMF (1 gang i måneden)

· Midttermin- og Terminevaluering 

· ”Klassens time”

2.8 Andre tillitsvalgte
2.8.1 Instituttkontakter i SRS
Ved Det Medisinske Fakultet i Trondheim er det fem institutter (LBK, INM , IKM, ISM, ISB). Disse instituttene har hvert sitt råd, og i hvert råd sitter det to studenter. Den ene studenten velges samtidig med resten av de som sitter i instituttrådet, mens den andre er en student som er valgt inn i SRS. Studentens oppgave i Instituttråd er både å være studentenes stemme i diskusjoner, og være en kontaktperson mellom institutt og studenter. 

Valgt av allmøtet og utgjør sammen med SRS-leder SRS. 
Har ansvar for å holde kontakt med instituttets faggrupper.

Er hverandres vararepresentanter i instituttrådene. Er også kollektivt vara for de frie valgte studentrepresentantene i de andre instituttrådene.
I tillegg fordeles innad 4 ulike ansvarsområder innen SRS:
· Sekretær 
· refererer fra SRS og Studentrådet
· sender ut referat

· reglement og vedtektsansvarlig
· Informasjonsansvarlig

· informasjonstavle

· nettside(r)

· e-postlister

· PR-anvarlig
· Økonomiansvarlig
· fører regnskap

· tar imot kvitteringer og skattekort for refusjon og lønn
· samarbeider med regnskapsansvarlig DMF

· setter opp budsjett

· skriver søknader om økonomisk støtte
· Organisasjonsansvarlig
· kontakt for studentorganisasjoner DMF

· velferdsmidler

· refererer fra allmøter

· arkiverer saker
· (SRS-leder er også instituttkontakt)
Deltar på: 

· Instituttrådsmøter (medlem)

· Ledermøte ved instituttet (medlem)

· Studentrådssekretariat (medlem)
· Studentrådet DMF (medlem)
2.8.2 Instituttrådskontakter

Valgt av Allmøtet og utgjør sammen med instituttkontaktene i SRS de 2 studentrepresentanter i instituttrådene. I de instituttene med masterstudier skal det totalt være minst en masterstudent representert.

Møter på instituttrådsmøter og ledermøte ved instituttet.

Har ansvar for å holde kontakt med instituttets faggrupper.

Deltar på: 

· Instituttrådsmøter (medlem)

· Ledermøte ved instituttet (medlem)

· Studentrådet DMF (medlem)

2.8.3 Pedagogisk vurderingskomité

To kvinnelige og to mannlige representanter med varaer.

Disse har rett og plikt til å møte ved prøveforelesninger/prøveuketjenester i forbindelse med ansettelser av amanuensisser, lektorer og professorer ved DMF. Ofte deltar man på et
intervju i etterkant av forelesningen. 
Deltar på:

· Prøveforelesninger/-uketjenester

· Studentrådet DMF (medlem)

2.8.4 Kursukekomité
Kursukekomiteen skal sørge for at studentene ved DMF får et godt kursuketilbud. Dette innbærer at komiteen har ansvaret for å rekruttere kursholdere, administrativ gjennomføring og en evalueringsprosess i etterkant.

Komiteen skal bestå av tre studenter. FTR finner egnede kandidater. I tillegg skal komiteen ha kontaktpersoner i studieseksjonen/administrasjonen som vil være en viktig ressurs i arbeidet.

Oppgaven med å rekruttere kurs blir i hovedsak ivaretatt av studentene i kurskomiteen, men skal ved behov skje i samarbeid med kontaktpersonene og instituttene. En del praktiske forhold som romreservering, tilpasninger med timeplan, m.m blir i hovedsak gjort av personer fra studieseksjonen. 

Kursene skal være interessante og engasjerende for studentene. Alle kurs som lages skal godkjennes av medlemmene i komiteen. Man bør strebe etter å ta i bruk undervisningsressurser som allerede finnes på fakultetet. 

3 Vedtekter

3.1 Allmøtet
§ 3.1.1 Generelt
Allmøtet er et felles møte for fakultetets studenter, innkalt etter reglene i dette reglementet. 

Allmøtet er studentdemokratiets rådgivende og overordnet organ.

Studentrådssekretariat plikter å orientere allmøtet om saker som anses viktig for studentene.

§ 3.1.2 Innkalling
Allmøtet skal holdes den første mandag i måneden av Fakultetstillitsrepresentant 1 (heretter forkortet FTR1) i samråd med Studentrådssekretariatet (heretter forkortet SRS).

Ekstraordinære allmøter kan innkalles av:

· FTR1
· FTR2
· Sekretariatsleder

· De øvrige medlemmene i SRS
· Fakultetsrådet

· Studenttinget

· Minst 15 registerte studenter ved fakultetet

Ordinære allmøter avholdes normalt en gang i måneden.

Under ordinære allmøter bør det ikke avholdes undervisning for studentene.

Innkalling skal offentliggjøres minst 7 virkedager før allmøtet.

Ved innkalling til valgallmøter skal det bekjentgjøres senest samtidig med innkallingen.

Dagsorden skal offentliggjøres via e-post minst 2 virkedager før allmøtet.

Godkjenning av dagsorden er første punkt på dagsorden.

§ 3.1.3 Rettigheter
Alle registrerte studenter ved fakultetet har full møte-, tale-, forslags- og stemmerett. 

Utviste studenter mister sine rettigheter i forhold til allmøtet i utvisningsperioden.

Allmøtet avgjør om andre personer kan delta som observatører.

§ 3.1.4 Arrangering
FTR1 har det fulle ansvar for forberedelse og arrangering av allmøtet. Dette gjøres i samarbeid med SRS etter vedtekter for SRS og stillingsinstruks for FTRer, som begge fastsettes av allmøtet. 

FTR1 er ordstyrer, men kan delegere dette til et annet medlem av SRS eller andre eksterne personer dersom dette er nødvendig.

§ 3.1.5 Vedtaksdyktighet
Allmøtet er vedtaksdyktig når minst 20 stemmeberettigede studenter, jf. § 3.1.3, er til stede og innkallingen er gjort på foreskreven måte. 

Allmøtet kan under punktet Godkjenning av dagsorden endre dagsorden med 2/3 flertall.

Andre saker kan tas opp når dagsorden er ferdigbehandlet, men en kan ikke på samme møte gjøre vedtak i slike saker.

§ 3.1.6 Debatten

· Under debatten kan møteleder begrense taletida. Likevel kan ikke taletida begrenses til mindre enn 2 minutters innlegg, og replikk og svarreplikk til 1 minutt hver. Dersom det tillates mer enn en replikk, økes svarreplikkens lengde tilsvarende.

· Møteleder og/eller referent fører taleliste og setter strek. Strek kan ikke settes før alle forslag er fremmet, og det skal opplyses før strek settes. Strek oppheves ved simpelt flertall.

· Forslag og endringsforslag skal fremsettes skriftlig og leveres møteleder. 

· Forslag om å gå til votering realitetsbehandles umiddelbart. Eventuelle vedtaksforslag leses opp før en stemmer over forslaget om å gå til votering. Det kreves 2/3 flertall av de tilstedeværende for å gå direkte til votering.

§ 3.1.7 Votering

· For at vedtak skal fattes, kreves simpelt flertall så lenge ikke annet er nedfelt i gjeldende reglement.

· Votering skjer ved å gi stemmetegn. Det kan stemmes for, mot og avholdende.

· Allmøtet kan kreve skriftlig votering ved at en av de tilstedeværende fremmer et slikt forslag.

· Voteringsorden fastsettes av møteleder.

· Under voteringen er det ikke anledning til å framsette nye forslag, eller forslag til voteringsorden. Det er heller ikke anledning til å holde innlegg til saksdebatten under voteringen.
· Allmøtet kan be om at også studenter i utplassering på 5. og 6. studieår tas med i voteringen. Dette gjøres i praksis ved at e-post sendes til det berørte kull og stemmer telles opp etter fristen som settes til en uke.

§ 3.1.8 Valg
Alle valg skal foregå etter Allmøtets valgreglement. Valgreglementet fastsettes av allmøtet.

Allmøtet velger:

· 3 Studenttillitsvalgte ved fakultetet hhv FTR1, FTR2 og Sekretariatsleder

· Representanter til SRS
· Representanter til instituttrådene

· Representanter til pedagogisk vurderingskomité

· Representanter til andre utvalg/styrer/andre grupperinger utenom ovennevnte

Dersom det mangler kandidater, kan allmøtet gi møtedeltakere, jf. § 3.1.3, fullmakt til å velge representanter på sine respektive kull.

Dersom personlig vara ikke kan innkalles, kan studentrepresentanten innkalle eventuelle andre vararepresentanter til samme utvalg eller styre.

Dersom valgallmøtet ikke finner tilstrekkelig antall kandidater til valg på representanter i SRS gjelder egne regler som beskrevet i Valgreglementet.
§ 3.1.9 Møteplikt
Alle studentrepresentanter valgt av Allmøtet og kulltillitsvalgte har møteplikt på Allmøtet. 

Representantene har plikt til å referere fra saker som er av interesse for studentene.

§ 3.1.10 Tilsidesetting av representanter
Dersom en enkeltsak bringes fram for allmøtet, og denne saken hører under en studentrepresentants mandat, valgt av allmøtet jf. § 3.1.8, kan allmøtet sette representantens mandat til side og fatte et vedtak i saken som representanten må bringe tilbake til utvalget eller styret, uavhengig av representantens personlige oppfatning av saken.

§ 3.1.11 Mistillit
Allmøtet kan med 2/3 flertall vedta mistillit mot tillitsvalgte valgt av allmøtet. Vedkommende fratrer vervet umiddelbart. 

Forslag om mistillit skal være bekjentgjort på møteinnkallingen. Mistillitsforslag kan stilles av 15 studenter eller flertallet av medlemmene i SRS, og det må sammen med mistillitsforslaget leveres forslag på ny kandidat.

§ 3.1.12 Referat og realisering av vedtak
Et medlem av SRS refererer fra møtet. Referatet underskrives av referenten og FTR.

FTR er ansvarlig for at de vedtak som er fattet på allmøtet settes ut i livet, og for at allmøtereferatet offentliggjøres. 

FTR kan delegere den oppgaven et vedtak eventuelt medfører til andre studenter.

3.2 Studentrådet DMF
§ 3.2.1 Generelt
Studentrådet DMF er opprettet som et rådsorgan for tillitsvalgte på fakultetet.

§ 3.2.2 Innkalling

FTR2 eller vara har ansvar for å kalle inn til møter. FTR2 skal rådføre seg med de andre studenttilltitsvalgte og SRS før innkallingen. Alle tillitsvalgte har mulighet til å fremme saker til FTR2. 

Innkallingen skal bli sendt på e-post til de tillitsvalgte senest 2 virkedager før møtet.

§ 3.2.3 Rettigheter

Alle tillitsvalgte har talerett. Observatører kan få tale ved godkjenning av møteleder.

§ 3.2.4 Møteplikt
Alle tillitsvalgte skal møte i MSR eller sende en vara.

De som møter er:

· Alle tillitsvalgte ved fakultetet.
Forfall skal meldes til FTR2.

§ 3.2.5 Debatten

Møteleder sørger for at det blir ført talerliste og styrer debatten.

§ 3.2.6 Referat

Et medlem fra SRS refererer, og sørger for at det blir offentliggjort.
3.3 Studentrådssekretariatet
§ 3.3.1 Generelt
Studentrådssekretariatet er studentenes øverste administrative og utøvende organ. SRS består av leder pluss fire medlemmer. FTR1 og FTR2 sitter som observatører med møteplikt.
§ 3.3.2 Møter
SRS holder regelmessige møter til tider de selv bestemmer, etter innkalling fra leder.
SRS er beslutningsdyktig når møtet er lovlig innkalt og når mer enn 50% av medlemmene er tilstede. Regelmessige møter er å betrakte som lovlig innkalt, dog må første møte i hvert semester innkalles skriftlig. Ikke regelmessige møter må innkalles skriftlig.
§ 3.3.3 Virksomhet
SRS skal bistå FTR1 i å administrere allmøter for studentene ved institusjonen, samt referere fra møtene.
SRS skal sammen med FTR sørge for at allmøtet velger studentrepresentanter til komiteer, utvalg og råd til rett tid.
SRS skal også informere studentrepresentanter valgt av allmøtet om de ulike vervenes innhold og plikter, eller besørge at slik informasjon blir gitt.
SRS skal være et koordinerende organ for andre studenttillitsvalgte, og bringe informasjon om deres arbeid. Dette skal blant annet skje ved at alle tillitsvalgte plikter å møte på allmøte for å referere fra sine respektive utvalg.
§ 3.3.4 Vedtak
SRS avgjør saker ved simpelt flertall. 
Ved stemmelikhet skal saken opp på allmøtet.
§ 3.3.5 Signaturrett
Den til en hver tid valgte leder og et styremedlem i felleskap har signaturrett i Enhetsregisteret.
§ 3.3.6 Årsberetning
SRS plikter å vise frem årsberetning av aktiviteter og regnskap over driftsmidler fra fakultetet fra foregående år, samt budsjett og handlingsprogram for det kommende år. Dette gjøres første allmøte i januar.
§ 3.3.7 Åpne og lukkede møter

SRS-møter holdes for åpne dører, dersom ikke Studentrådssekretariatet vedtar at det skal være lukket. SRS kan innkalle utenforstående i saker hvor det er formålstjenlig. Studentrepresentantene i Styret, AU-Studenttinget, Studentådet HF, Studentrådet SVT, Studentrådet NT, Studentrådet IME, Studentrådet AB, Studentrådet IVT, Studentrådet IøT og NMF Trondheim har fast observatørstatus med tale- og forslagsrett på SRS sine møter.
Møtets dagsorden er offentlig. Utvalgets leder kan bestemme at en sak skal være unntatt offentligheten, og må da foreslå for utvalget at behandlingen av denne saken skjer for lukkete dører. 

4 Valgreglement

4.1 Allmøtet

§ 4.1.1 Generelt
Dette reglementet gjelder ved valg til tillitsverv ved Det Medisinske Fakultet, som foretas på allmøtet ved fakultetet eller ved elektronisk urnevalg.

§ 4.1.2 Utstrekning 

Allmøtets sammensetning, funksjon og virkemåte er regulert i vedtekter under kap. 3.1.

§ 4.1.3 Valgbarhet
Alle studenter innbefattet i § 3.1.3 i vedtektene for allmøtet har stemmerett og kan stille som kandidater til valg som foretas på allmøtet.

§ 4.1.4 Innmelding av kandidater
Kandidater kan melde sitt kandidatur til FTR1, FTR2, Sekretariatsleder eller øvrige tillitsverv før allmøtet, eller på allmøtet når valget skal foretas.
§ 4.1.5 Fratreden fra verv
Den student som velges til et verv, plikter å fungere i vervet for hele valgperioden, så lenge vedkommende jf. § 4.1.3 er valgbar. 

Av grunner som gjør det vanskelig eller belastende å skjøtte funksjonene i vervet, kan studenten søke om å fratre vervet. Søknaden godkjennes av allmøtet. Ny representant til vervet kan velges på samme allmøte, dersom valg til vervet er kunngjort på møteinnkallingen med forutsetning om godkjenning av fratredelsessøknad.

Mistillitsforslag kan stilles etter vedtektene for allmøtet jf. § 3.1.11.

§ 4.1.6 Verv
Verv som velges på første allmøte i høstsemesteret:

· Studenttillitsvalgt ved fakultetet, FTR2 med virketid i et halvt år, der vedkommende påfølgende halvår er FTR1
· Studenttillitsvalgt ved fakultetet, Sekretariatsleder med virketid i ett år

· Studentrådssekretariatet:

· 2 representanter for ett år, til hhv IKM, ISM, og ISB (sammen med Sekretariatsleder)

· Instituttrådskontakter for alle 5 instituttene

· Pedagogisk vurderingskomité

· 2 mannlige representanter med vara for ett år

· 2 kvinnelige representanter med vara for ett år

Verv som velges på første allmøte i vårsemesteret:

· Studenttillitsvalgt ved fakultetet, FTR2 med virketid i et halvt år, der vedkommende påfølgende halvår er FTR1
· Studentrådssekretariatet:

· 2 representanter for ett år, til hhv LBK og INM

· 3 representanter til kursukekomité

§ 4.1.7 Valget
Valg til FTR2 og Studentrådssekretariatet skal skje ved urnevalg.
De stemmeberettigede, jf. § 4.1.3, oppfører en av kandidatene til det angjeldende vervet på stemmeseddelen. Den student som står oppført flest antall ganger, er vinneren av valget. Ved valg der flere enn en representant skal velges til et styre eller utvalg, oppføres tilsvarende mange navn, og de blir representanter som etter opptelling kommer på plassene etter vinneren. Personlige vara for vinnerne avgjøres av rekkefølgen på de neste plassene. 

Valg til øvrige verv kan skje ved stemmetegn, og kan avgjøres ved akklamasjon dersom kun en kandidat stiller. Dersom minst en student krever det, skal valget avgjøres skriftlig.
Studentrådssekretariatet administrerer valget og forberedelsene til dette, men enkeltmedlemmene fritas fra denne plikten dersom de selv ønsker å stille til valg på verv som krever skriftlig avstemming.

Valg til Studenttinget gjøres etter “Valgreglement for Studenttinget NTNU” vedtatt på konstituerende allmøte 25.10.96. 

§ 4.1.8 Avgjøring av valget
Valg avgjøres ved simpelt flertall. Dersom to kandidater oppnår likt antall stemmer, skal det holdes omvalg mellom disse. Ved fortsatt stemmelikhet avgjøres valget ved loddtrekning.
§ 4.1.9 Supplering
Suppleringsvalg avholdes på neste allmøte til de verv som ikke fylles opp, og gjennomføres som ordinære valg, jf. § 4.1.7 og § 4.1.8. Suppleringsvalg avholdes også dersom en student innvilges søknad om å fratre vervet, eller etter mistillit. Nye studenter sitter fram til neste ordinære valg til vervet. 

Dersom valgallmøtet ikke finner tilstrekkelig antall representanter, delegeres det til de(t) yngste årskull som ikke er representert i SRS å innstille kandidat(er). Dersom det mangler to eller flere representanter, utføres innstillingen på det yngste av de aktuelle kullene først, med henblikk på å finne flere kandidater derfra. 
Tillitsvalgt på kullet er ansvarlig for at kullet innstiller en kandidat innen fjorten dager etter ordinært valgallmøte, og kan, dersom ønskelig, ha en representant fra SRS tilstede under innstillingen.
Innstilt(e) kandidat(er) til SRS møter på gjenværende møter avholdt av SRS med tale- og forslagsrett, før de(n) velges på første ordinære allmøte. Dersom ønskelig kan det avholdes ekstraordinært allmøte.
Valg på FTR1, FTR2 og leder av SRS kan ikke delegeres til kull, valget skal i sin helhet utføres på Allmøte.

Allmøtet kan med 2/3 flertall avgjøre at suppleringsvalg ikke skal avholdes for alle andre verv enn til FTR og Studentrådssekretariatet. 

Det kan under ingen omstendighet avholdes interne suppleringsvalg til Studenttinget, i henhold til “Valgreglement for Studenttinget NTNU”.

§ 4.1.10 Klage
Den som etter § 4.1.3 har stemmerett ved et valg, kan påklage feil som er begått ved valget. Klagen må være framsatt skriftlig ovenfor Studentrådssekretariatet senest en uke etter at resultatet av valget er offentliggjort. 

Medlemmer av Studentrådssekretariatet som var kandidat til vervet klagen gjelder, må fratre ved behandling av saken. Studentrådssekretariatets avgjørelse av klagen skal foreligge skriftlig med begrunnelse.

Dersom Studentrådssekretariatet ikke oppnår en flertallsavgjørelse, eller avgjørelsen påklages, skal allmøtet avgjøre utfallet av klagen, etter at anken er framlagt for Studentrådssekretariatet til uttalelse.

Mener Studentrådssekretariatet eller allmøtet at det er begått en feil som kan ha hatt betydning for valgutfallet, skal det holdes nytt valg til vervet senest på førstkommende ordinære allmøte. Inntil nytt valg har funnet sted, skal den som er valgt ved det ugyldige valget betraktes som lovlig valgt.

Klage over feil begått ved valg til Studenttinget rettes til det eksterne valgstyret i henhold til “Valgreglement for Studenttinget NTNU”.
§ 4.1.11 Studentrådssekretariatet
SRS konstituerer seg selv på første møte etter valgallmøte. Medlemmene som har blitt valgt inn som instituttrådskontakter, samt de sittende medlemmene blir enige om fordeling av ansvarsområder til hhv Organisasjon, Økonomi, Informasjon og Sekretær. Dersom uavklart trekkes det lodd.
SRS skal bestå av leder, FTR1, FTR2 og fire medlemmer valgt av allmøtet. Leder skal fungere som vara-FTR2, og FTR2 skal være vara for SRS-leder og FTR1 i eksterne møter. Et SRS-medlem kan velges som nestleder som er vara for SRS-leder på SRS-møter. To medlemmer velges på første allmøte i høstsemesteret, og to velges på første allmøte i vårsemesteret. FTRene har tale- og forslagsrett, men ikke stemmerett.
Det bør sitte minst en masterstudent i SRS.
Valgperioden er ett år. Etter valgallmøtet blir de avtroppende medlemmene av SRS sittende en måned ut i ny periode for å lære opp nye medlemmer.
5 Organisasjon
5.1 Fakultetets struktur

5.2 Studenttillitsvalgtes struktur

5.3 Kulltillitsvalgte og MSR sin rolle

6 Kriterier for tildeling av økonomisk støtte til studentsosiale aktiviteter ved Det medisinske fakultet

6.1 Utlysing av kriteriene
Dette dokument skal foreligge i Vedtekter og forskrifter for Studentdemokratiet. Ved utsending av kriteriene til studentene, kan dette kapittel fristilles i et eget dokument, der det står angitt tydelig at det er et utklipp fra dette dokument og at det er gyldig kun for den aktuelle tildelingen. 

6.2 Mandat

Studentrådssekretariatet (SRS) har etter vedtak i Arbeidsutvalget under A-sak 19-98 overtatt innstillingsmyndighet ved fordelingen av økonomisk støtte til studenttiltak ved Det medisinske fakultet.

SRS mottar ny bevilgning fra fakultetet 01.01. hvert år, og av denne summen bevilges en sum til drift av SRS. Driftsummen fastsettes i samarbeid med fakultetet.

Studentallmøtet ved det medisinske fakultet har etter Universitetsloven ingen formell rett til å behandle søknader om økonomisk støtte, men gis av SRS følgende fullmakter:

· allmøtet fastsetter kriteriene SRS tildeler etter

· allmøtet avgjør klagesaker der SRS og søker ikke kommer til enighet under klagebehandlingen, jf. 6.5
6.3 Søknadsfrister

· Innen 1. februar

· Innen 1. oktober

SRS vil dersom nødvendig være villig til å behandle søknader før og etter fristen. 

Fristen gjelder i utgangspunktet søknad om støtte for framtidig prosjekt.

6.4 Fordeling av midler mellom semestrene

SRS vil i utgangspunktet dele bevilget sum i to, med skjønnsmessig overføring mellom vår- og høstsemesteret dersom søkningen er liten/stor. For innkommende søknader etter 1.oktober kan SRS ved spesielle tilfeller gi forhåndsløfte om tildeling fra neste års budsjett.

Studenter som har planlagt prosjekter i begynnelsen av høstsemesteret bør søke på våren.

På grunn av regnskapssituasjonen ved fakultetet kan ikke midler overføres til neste budsjettår. Det innebærer at regninger må være levert til økonomi- og personalavdelingen før 1. desember for å komme med på inneværende års regnskap. 

6.5 Behandlingsprosedyre i SRS
Etter at søknadsfrist er ute, vil søknadene bli behandlet samlet på påfølgende SRS-møte etter gjeldene regler i Mandat for Studentrådssekretariatet. Disse reglene gjelder også for søknader som behandles utenom fristen.

Resultatet kunngjøres skriftlig til søkerne og via oppslag på SRS sin tavle på MTFS innen fem virkedager etter møtet.

Søkerne gis klagerett på fjorten dager etter utsendelsesdato fra SRS.

Dersom SRS ikke kommer til enighet med klager, har klager anledning til å bringe klagen fram for allmøtet for endelig avgjørelse. Saken må kunngjøres på innkallingen til allmøte etter gjeldende regler i § 3.1.2 i allmøtereglementet.

Klagesaker kan ikke stemmes inn på dagsorden. Allmøtet kan med 2/3 flertall endre SRS sin innstilling i klagebehandlingen. Denne avgjørelsen kan ikke påklages.

Dersom resultatet av klagen blir en økning av opprinnelig tildelt sum, kan midlene likevel ikke tas fra allerede tildelte midler eller medføre overskridelse av årets budsjett.

SRS skal på første allmøte i januar redegjøre for fordelingen av midlene i det foregående år.

6.6 Utforming av søknad

Søknaden stiles til SRS og sendes pr. e-post: SRS-post@org.ntnu.no.

6.6.1 Det kan søkes midler til

a) konkrete prosjekter eller utstyr

b) driftsutgifter for foreninger på bakgrunn av aktiviteter 

6.6.2 Søknaden skal inneholde følgende

· budsjett for prosjektet/foreningen det søkes støtte til

· resultatregnskap fra foregående år/prosjekt

· balanseregnskap/oversikt over midler

· beløp det søkes om

· prosjektets/foreningens program

· målsetning

· oppgi om man har søkt og eventuelt fått støtte fra andre institusjoner

· kontaktperson med e-postadresse

· for generell støtte til drift av foreninger kreves også aktivitetsrapport fra forrige år og aktivitetsplan for det kommende året

· evt. utstyrsregnskap (jf. 6.8)

Budsjett og regnskap kreves av fakultetet.

6.7 Prioriteringer

6.7.1 Støtte til prosjekter/foreninger

Ved behandlingen i SRS vil følgende kriterier være avgjørende for

prioriteringen:

· i hvilken grad prosjektet/foreningen er åpent for alle studenter

· prosjektets/foreningens allmenne interesse, nytteverdi og popularitet

· søkerens økonomiske situasjon

· om søker er innvilget støtte fra andre institusjoner

· aktivitetsnivå i foreningen/prosjektets varighet

Dette innebærer at tildeling vil bli prioritert etter hvilken grad de fem kriteriene oppfylles. SRS vil her utvise skjønn.

Prosjekter som fikk betydelig støtte ved foregående tildeling kan ved stor søking nedprioriteres.

6.8 Støtte til kjøp av utstyr

Utstyr innkjøpt med støtte fra SRS er å anse som SRSs eiendom, men disponeres fritt av den forening som har fått innvilget støtten, forutsatt at utstyret gjøres allment kjent og tilgjengelig for alle studenter ved DMF. Utstyr kjøpt med støtte kan følgelig ikke selges eller overdras på annen måte uten SRSs godkjennelse.

Foreninger med utstyr innkjøpt for midler fra SRS plikter å holde oppdatert utstyrsregnskap. Dette vedlegges søknad til velferdsmidler.

Det må påregnes at SRS kan be om å få gå gjennom utstyr for å verifisere at utstyrsregnskapet er korrekt.

6.9 Utbetaling av støtte

Bevilgningen blir utbetalt fra DMF etter regning og i samsvar med faktiske utlegg, inntil bevilget beløp. Mottaker må selv kontakte økonomi- og personalavdelingen.

Utleggene må dokumenteres med originale bilag som faktura, kvitteringer, billetter o.l.

Det er ikke mulig å overføre eventuelle ubrukte midler til andre prosjekter uten godkjenning fra SRS.

7 Gyldighet

Endring av dette reglement vedtas på allmøtet med 2/3 flertall.

Dette reglementet trer i kraft fra 03. april 2006.

Vedtatt på allmøte 03. april 2006.
Vedtatt endret på allmøte 05. februar 2007

Møteleder

